# Ceyssac

Ceissac o Çaissac ? (Ceyssac en francés) z-es una comuna velaiesa situada dins lo departament del Naut Léger e la region d'Auvèrnhe Ròse Aups.

## Geografia
### Perimètre delh territòri

Comunas confrontantas de Ceissac :
| Sanssac-l'Église | | Espaly-Saint-Marcel |
| | | Val delh Puèi |
| Bains | Saint-Christophe-sur-Dolaison | |

## Toponimia

Las fòrmas ancianas son Castrum quod vocatur Ceyssac, nobiles de Cheyssac alh secle XI, Castellum Celsiacus en 1089, Sacsiacum vès 1164, Castellum de Ceyssac en 1171, Saisac en 1173, Castrum de Saissac en 1229, Cessacum en 1257, Castrum de Sayssaco en 1330, Eccl. paroch. S. Johannis de Ceyssaco en 1474, Ceyssacium en 1514. Segon Dauzat, Ceyssac ven delh nom latin d'òme Cessius, ambelh sufixe -acum.
Joan Arçac remarca que per d'autres noms semblables, Dauzat chausís Saxiacum, de saxum, « ròc »; aquela origina sembla tanben convenir per Ceyssac, encausa de son ròc caracteristic; mas, lo riu, Chaissa en 1346, Cheyssa en 1392, vai pas dins aquelh sens.

### Senilhac

Las fòrmas ancianas son Senilhac en 1343, Cenilhiac en 1587, Cinilhac en 1613, Cenilhac en 1695.
Segon Joan Arçac, Senilhac ven delh nom latin d'òme Senilius, derivat de senilis [« de vielh »] o delh gallic Senus. I a de vestigis antics, doncas Senilhac èra probablament una proprietat galloromana. Segon Xavier Delamarre, a prepaus de Senillé e de Sennely, noms estreitaments aparentats a Senilhac, Seniliācon z-es format delh nom celtic d'òme Senilios, atestat, ambelh sufixe -ācon.

### Chantilhac

Las fòrmas ancianas son Chantilhac en 1298, Champtilhac en 1614.
I a de vestigis galloromans e lo nom sembla pas un transferiment, mas una anciana proprietat galloromana. Chantilhac z-es doncas format delh nom celtic (o galloroman) d'òme Cantilios, atestat, ambelh sufixe -ācon$^,$$^,$.

### Los Vinhaus

Preséncia anciana de vinhaus (vinhals) sobe una penta orientada alh sud-èst.

## Istòria

En 1789, Ceissac, qu'èra un fièu vassau de la vescomtat de Panhac, èra de de la província de Velai, de la subdelegacion e seneschauciá delh Puei de Velai. Sa gleisa parochala, diocèsi delh Puèi de Velai e archipreirat de Solanhac, èra delh vocable de Sant Joan Baptista; l'avesque delh Puei presentava a la cura.

## Administracion

Lista deus cònsols successius :
| Periòde | Periòde | Identitat |
| mai de 2020 | (2026) | Sandra Lombardy |
| mes lòng de 2011 | 2020 | Jean Yves Reynaud |
| març de 2008 | 2010 (demission) | Roger Dufez |
| març de 2001 | 2008 | Roger Chacornac |
| | 2001 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 404, totala: 424 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 258 | 300 | 363 | 322 | 303 | 298 | 291 | 270 | 290 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 312 | 339 | 336 | 336 | 336 | 325 | 360 | 366 | 359 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 386 | 334 | 317 | 285 | 306 | 268 | 272 | 249 | 251 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 240 | 286 | 319 | 372 | 407 | 405 | 394 | 390 | 393 411 |
| 2009 | 2010 |
| 395 414 | 398 418 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 421 abitants e la densitat èra de 38,77 ab/km².

## Ligams extèrnes

* Ceissac sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Ceyssac».
* 1 2 Dictionnaire topographique... de la Haute-Loire, p. 51 https://gallica.bnf.fr/ark:/12148/bpt6k392965/f100.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 164, a Cesson
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 137
* ↑ Dictionnaire topographique... de la Haute-Loire, p. 268 https://gallica.bnf.fr/ark:/12148/bpt6k392965/f317.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 162
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 235, 306, 365
* ↑ Dictionnaire topographique... de la Haute-Loire, p. 64 https://gallica.bnf.fr/ark:/12148/bpt6k392965/f113.image
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 102, 290, 337
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 139-140
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 143, a Cantillac (mas Cantillac ven de Quintilius)